เรื่องร้องเรียน (ถนน,ร้องเรียน) วันที่ 2023-04-03 03:12:34 — แขวงบางคอแหลม เขตบางคอแหลม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013463 

ขอให้ตรวจสอบใบอนุญาตในการเปิดบริการนวดแผนไทยและปรับปรุงการให้บริการพนักงานนวดแผนไทย บริเวณ (ไม่ทราบบ้านเลขที่) ถนนเจริญกรุง แขวงบางคอแหลม เขตบางคอแหลม  กรุงเทพมหานคร จุดสังเกตห่างจากวัดวรจรรยาวาส ระยะทางประมาณ 100 เมตร ร้านชื่อ "แม่บางนวดไทย" เนื่องจากวันที่ 31 มีนาคม 2566 เวลาประมาณ 12.40 น. ผู้ร้องไปใช้บริการร้านฯดังกล่าว ซึ่งก่อนหน้าไปใช้บริการผู้ร้องได้โทรแจ้งเจ้าของร้าน (เพียงกล่าวถึง) เวลาประมาณ 10.00 น. แล้วว่าจะไปใช้บริการที่ร้านฯ เมื่อผู้ร้องไปถึงร้านผู้ร้องได้แจ้งกับทางร้านว่า "ขอหมอนวดเก่ง ๆ มือหนักๆ" โดยทางร้านจัดคิวนวดให้กับผู้ร้องตามปกติ โดยมีบุคคลเพศหญิง (ทราบชื่อ) อายุประมาณ 40-45 ปี ส่วนสูงประมาณ 165-170 เซนติเมตร รูปร่างสมส่วน ผิวดำแดง ผมยาวมัดผม หน้าตาดี เป็นผู้ให้บริการ โดยอัตราค่าบริการชั่วโมงละ 120 บาท (หนึ่งร้อยยี่สิบบาทถ้วน) ผู้ร้องต้องการใช้บริการ 3 ชั่วโมง รวมเป็นเงินที่ต้องชำระ 360 บาท (สามร้อยหกสิบบาทถ้วน) โดยหมอนวดฯได้มีการกล่าวกับผู้ร้องว่า "ถ้าไม่ใช่คิวหนู หนูก็ไม่นวดให้ ไม่มีใครเขาอยากจะนวดหรอกเจอลูกค้าแบบนี้ เอาแต่หมอเก่งๆ หมอเก่งๆ เขาก็ไม่กล้าเปิดตัวหรอก ให้ทิป 500 บาท (ห้าร้อยบาทถ้วน) ก็ไม่มีใครอยากได้" ทำให้ผู้ร้องไม่พอใจในการใช้บริการ ผู้ร้องแจ้งว่าตนและมารดาเคยมาใช้บริการนวดที่ร้านฯดังกล่าว และในตอนนั้นพนักงานนวดมีการพูดคุยกันส่งเสียงดังรบกวน ผู้ร้องและมารดาจึงได้แจ้งกับทางเจ้าของร้านฯ ผู้ร้องคาดว่าจากกรณีดังกล่าวส่งผลให้พนักงานนวดไม่พึงพอใจ เมื่อผู้ร้องมาใช้บริการพนักงานจึงมีการพูดจาส่อเสียด ไม่เหมาะสมกับตน นอกจากนี้พนักงานนวดยังได้กล่าวอีกว่า "อยากได้เสียงเงียบๆ ให้ไปนวดร้านอื่น" ทำให้ผู้ร้องไม่พึงพอใจในการใช้บริการเป็นอย่างมาก หลังจากใช้บริการเสร็จผู้ร้องได้ชำระค่าบริการทั้งหมดให้กับทางร้านเป็นจำนวนเงิน 560 บาท (ห้าร้อยหกสิบบาทถ้วน) โดยแบ่งเป็นการชำระค่าบริการ 360 บาท (สามร้อยหกสิบบาทถ้วน) และให้ทิปพนักงานนวด 200 บาท (สองร้อยบาทถ้วน) จากนั้นวันที่ 1 เมษายน 2566 เวลาประมาณ 8.45 น. ผู้ร้องได้ติดต่อไปยังเจ้าของร้านเพื่อแจ้งเรื่องดังกล่าว เจ้าของร้านฯแจ้งว่าจะติดต่อกลับ แต่ยังไม่ได้มีการติดต่อกลับแต่อย่างใด ผู้ร้องจึงตัดสินใจติดต่อมาแจ้งเรื่องกับทางหมายเลขสายด่วนรัฐบาล 1111 (ผู้ร้องต้องการให้ระบุรายละเอียดดังกล่าวนี้ด้วย) ประสบปัญหามาเป็นระยะเวลา 1 วันแล้ว จึงประสงค์ให้หน่วยงานที่เกี่ยวข้องตรวจสอบใบอนุญาตในการเปิดบริการนวดแผนไทยและปรับปรุงการให้บริการพนักงานนวดแผนไทยดังกล่าว เพื่อการให้บริการที่ดีต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata